VAIO kasutusjuhend

Viide

# Märkused BLUETOOTH(R)-i funktsiooni kasutamise kohta

Enne BLUETOOTHi funktsiooni kasutamist lugege järgmisi ettevaatusabinõusid.

- Mõnes riigis või piirkonnas võib BLUETOOTHi funktsiooni kasutamine olla piiratud kohalike eeskirjadega.

- BLUETOOTHi funktsioon ei pruugi sõltuvalt tootjast või tootja kasutatavast rakenduse versioonist toimida. Enne ostmist kontrollige BLUETOOTH-seadme nõudeid.
  Teavet BLUETOOTH-seadmete kohta leiate VAIO tugiteenuste veebisaidilt.
  Osad BLUETOOTH-seadmed tuleb enne teise seadmega ühendamist autentida (siduda). Viige enne selliste seadmetega ühendumist läbi autentimisprotsess.

- BLUETOOTH-seadmed töötavad 2,4 GHz ribaga, mida kasutavad paljud erinevad seadmed. BLUETOOTH-seadmed kasutavad tehnoloogiat raadiohäirete vähendamiseks teistelt seadmetelt, mis kasutavad sama riba; kuid raadiohäired võivad siiski aeglustada andmesidekiirust või mõnel juhul põhjustada häireid andmesides.

- Ühenduse kiirus ja ulatus sõltub järgmistest tingimustest.

- Sideseadmete vaheline kaugus.

- Takistused seadmete vahel.

- Ümbritsev keskkond, sh seinad ja nende seinte materjalid.

- Seadme konfiguratsioon.

- Kasutusel olevad rakendused.

- Raadioside tingimused
  Sõltuvalt raadioside tingimustest võivad ühendused katkeda.

- Kui teie VAIO arvuti ühildub BLUETOOTHi kiire tehnoloogiaga ja tahate seda kasutada kiireteks ühendusteks, lubage arvutil nii juhtmeta LAN kui ka BLUETOOTHi funktsioonid.

- Suured failid võivad pideva edastuse ajal aeg-ajalt BLUETOOTHi standardi ja keskkonna elektromagnetiliste häirete tõttu kahjustuda.

- Mitme BLUETOOTH-seadme ühendamine VAIO arvutiga võib põhjustada kanali ummistumist, mistõttu toimib seade halvasti. See on BLUETOOTHi tehnoloogia puhul tavaline ega viita rikkele.

- Kui esitate videoid VAIO arvutis ja heli väljastatakse ühendatud BLUETOOTH-seadmest, ei pruugi video ja heli olla sünkroonis. See on BLUETOOTHi tehnoloogia puhul tavaline ega viita rikkele.

- Kõik BLUETOOTH-seadmed tuleb tõendada ettevõtte Bluetooth SIG sätestatud protseduuriga, et veenduda nende ühildumises BLUETOOTHi standardiga.
  Isegi kui BLUETOOTH-seadmed ühilduvad BLUETOOTHi standardiga, võivad seadme toimivus, tehnilised näitajad ja tööprotseduurid olla erinevad. Andmeedastus ei pruugi igas olukorras olla võimalik.

- Kõigi BLUETOOTH-seadmete ühilduvus teie VAIO arvutiga pole garanteeritud.

- Kui teil on vaja kiiresti BLUETOOTHi funktsioon keelata, lülitage oma VAIO arvuti välja.

Seotud teema
Teave BLUETOOTH(R)-i funktsiooni kohta
Teise BLUETOOTH(R)-i seadmega (nt hiirega) suhtlemine
BLUETOOTH(R)-i ühenduse peatamine
Teave BLUETOOTH(R)-i turvalisuse kohta
Märkusi Wi-Fi(R)-funktsiooni (raadiokohtvõrk) kasutamise kohta