VAIO kasutusjuhend

Viide

# Märkused SD-mälukaartide kasutamise kohta

Enne SD-mälukaartide kasutamist lugege järgmisi ettevaatusabinõusid.

- Hoidke SD-mälukaarti lastele kättesaamatus kohas. Allaneelamise oht.

- Ärge puudutage SD-mälukaardi konnektorit sõrmede või metallobjektidega.

- SD-mälukaart sisaldab õrnu elektroonilisi osasid. Ärge lööge, painutage ega pillake seda.

- Ärge võtke lahti ega muutke SD-mälukaarti.

- Ärge niisutage SD-mälukaarti.

- Ärge kasutage ega hoidke seda kohas, kus on järgmised tingimused.

- Väga kõrge temperatuur, näiteks päikese kätte pargitud autos.

- Otsene päikesevalgus.

- Suur niiskus või söövitavad ained.

- Liigne tolm.

- Kasutage kindlasti SD-mälukaarti ja adaptereid, mis ühilduvad standarditega, mida teie VAIO arvuti toetab. Ühildumatud kaardid ja adapterid võivad pessa kinni jääda, kahjustades arvutit.

- Andmeid ei saa kirjutada kirjutuskaitstud SD-mälukaardile.

- Soovitatav on olulistest andmetest teha varukoopia.

- Salvestatud andmed võivad kaduma minna või olla rikutud järgmistel juhtudel.

- Eemaldate SD-mälukaardi või lülitate oma VAIO arvuti välja sel ajal, kui meediumi juurdepääsu näidikutuli põleb.

- Kasutate SD-mälukaarti kohas, kus staatiline elekter või elektrilised häired võivad kaarti segada.

- SD-mälukaardi kaasaskandmisel pange see kindlasti ümbrisesse, et vältida staatilist elektrit.

- Enne SD-mälukaardi kasutamist muu seadmega kui arvutiga, näiteks digitaalkaamera või kaasaskantava heliseadmega, vormindage (lähtestage) SD-mälukaart seadet kasutades.
  Mõned seadmed ei pruugi toetada arvutite failiformaate ja võivad kuvada teate, mis soovitab vormindada SD-mälukaardi. Sellisel juhul kopeerige andmed kaardilt oma VAIO arvutisse ja vormindage kaart seadmega. SD-mälukaardil olevad andmed kustutatakse selle vormindamisel.
  Lisateavet vaadake seadmega kaasasolevast juhendist.

- Ärge sisestage võõrkehi SD-mälukaardi pessa.

- SD-mälukaardi pesa saab kasutada ainult toetatud mälukaartide lugemiseks/kirjutamiseks ja seda ei saa kasutada muudel eesmärkidel.

- SD-mälukaarte (kuni 2 GB), SDHC-mälukaarte (kuni 32 GB) ja SDXC-mälukaarte (kuni 64 GB), mis on saadaval 2012. aasta septembri seisuga, on kontrollitud ja leiti, et need ühilduvad teie VAIO arvutiga. Siiski ei ole garanteeritud, et arvutiga ühilduvad kõik SD-mälukaardid, SDHC-mälukaardid või SDXC-mälukaardid.

- SD-mälukaardi pesa teie VAIO arvutis ei toeta SD-mälukaardi, SDHC-mälukaardi ja SDXC-mälukaardi autoriõiguste kaitse funktsiooni.

- Ärge proovige sisestada mälukaardi pessa teist tüüpi mälukaarti või mälukaardi adapterit. Ühildumatu mälukaart või mälukaardi adapter võib pessa kinni jääda, kahjustades teie VAIO arvutit.

- Mõned SD-mälukaartide tüübid, näiteks UHS-iga (funktsiooniga Ultra High Speed ehk väga kiire andmeedastusega) kaardid võivad pikaajalisel kasutamisel muutuda väga kuumaks. Sellisel juhul oodake enne mälukaardi eemaldamist, kuni see jahtub.

Seotud teema
SD-mälukaartide sisestamine
SD-mälukaartide eemaldamine