VAIO kasutusjuhend

Ülesanne

# VAIO arvuti väljalülitamine

Salvestamata andmete kadumise vältimiseks lülitage VAIO arvuti õigesti välja.

1. Salvestage andmed ja sulgege kõik töötavad rakendused.

1. Lülitage välja VAIO arvutiga ühendatud välisseadmed.

1. Avage tuumnupud [Täpsemalt] ja valige seejärel tuumnupp Sätted (Settings).

1. Valige suvandid Toide (Power) ja Sule arvuti (Shut down).

Veidi aja pärast lülitub VAIO arvuti automaatselt välja ja toite roheline näidikutuli kustub.
Veenduge enne LCD-ekraani sulgemist, et toitenäidiku tuli on kustunud.
Märkus

- Vale väljalülitamise tõttu võivad salvestamata andmed kaduma minna või VAIO arvutil talitlushäire tekkida.

- Selleks et VAIO arvuti täielikult vahelduvvoolu toiteallikast eemaldada, lülitage arvuti välja ja eemaldage seejärel toitejuhe vahelduvvoolu pistikupesast.

## VAIO arvuti täielikult väljalülitammine

Lülitage VAIO arvuti täielikult välja, aktiveerides ACPI S5 režiimi. Selles režiimis käivitamine võtab tavapärasest rohkem aega.

1. Salvestage andmed ja sulgege kõik töötavad rakendused.

1. Lülitage välja VAIO arvutiga ühendatud välisseadmed.

1. Avage tuumnupud [Täpsemalt] ja valige seejärel tuumnupp Sätted (Settings).

1. Valige Toide (Power), hoidke all tõstuklahvi Shift ja valige seejärel Sule arvuti (Shut down).

Veidi aja pärast lülitub VAIO arvuti automaatselt välja ja toite roheline näidikutuli kustub.
Vihje

- ACPI (Advanced Configuration and Power Interface – täiustatud konfiguratsiooni- ja toiteliides) on avatud tööstusstandard PC-/AT-ga ühilduvate seadmete toitehalduseks ja seadmete konfigureerimiseks. S5 režiimis on VAIO arvuti süsteemi unerežiimis ja „pehmes” väljalülitatud olekus.

Seotud teema
VAIO arvuti sisselülitamine
VAIO arvuti taaskäivitamine
Unerežiimi kasutamine
Märkused toiteallika kasutamise kohta